b'\n_START_ARTICLE_\nMilica \xc5\xa0najder-Huterer\n_START_SECTION_\n\xc5\xbdivljenjepis\n_START_PARAGRAPH_\nDiplomirala je na Akademiji za glasbo v Sarajevu pri prof. Matusji Blum 1963, in potem pri isti profesorici kon\xc4\x8dala tudi podiplomski \xc5\xa1tudij 1965. Kot \xc5\xa1tipendistka francoske vlade se je izpopolnjevala v Parizu v razredu znanega pianista in pedagoga Pierra Sancana. Koncertirala je v biv\xc5\xa1i Jugoslaviji in ve\xc4\x8d evropskih dr\xc5\xbeavah - Franciji, Poljski, Gr\xc4\x8diji, Mad\xc5\xbearski, Romuniji, Bolgariji, ter ve\xc4\x8dkratno v Sovjetski Zvezi. Sodelovala je z velikimi solisti, kot so Andre Navara, Boris Pergamen\xc5\xa1\xc4\x8dikov i z velikimi dirigenti kot so Danon, Pozaji\xc4\x87, Spasi\xc4\x87, Homen, Haknazarov, Vladigerov, Dudkin, Thymis, Natanek, Schmidt, in mnogi drugi. _NEWLINE_Dolgo let je bila profesorica na Akademiji za glasbo v Sarajevu, med letoma 1983 in 1985 je bila dekan te ustanove. V njenem razredu je diplomiralo ve\xc4\x8d deset \xc5\xa1tudentov, ki zdaj uspe\xc5\xa1no delujejo po celem svetu. Nekaj jih je tudi v Sloveniji. Od leta 1993 deluje v Sloveniji kot klavirska pedagoginja na Glasbeni \xc5\xa1oli Fran Korun Ko\xc5\xbeeljski v Velenju in na SGB\xc5\xa0 v Ljubljani. _NEWLINE_Kot umetnica in pedagoginja je dobila ve\xc4\x8d priznanj in nagrad, med katerimi so \xc5\xa0estaprilska nagrada mesta Sarajeva (1983) in nagrada Zdru\xc5\xbeenja Glasbenih Umetnikov BiH (1971). \xc4\x8castna je \xc4\x8dlanica Zveze Pedagogov Jugoslavije (1986).'